У 1993 годзе, калі мы пачыналі сваю дзейнасьць, яшчэ дзейнічаў закон «Аб грамадзкіх арганізацыях», паводле якога камэрцыйным структурам дазвалялася пералічваць ахвяраваньні на падтрымку грамадзкіх арганізацыяў і палітычных партыяў. Трэба сказаць, што пералічаныя сумы зьнімаліся з падаткаабкладанага даходу. У нас тады былі вельмі актыўныя сувязі з замежнымі амбасадамі, фундацыямі, грамадзкімі і камэрцыйнымі структурамі. А многія бізнэсоўцы думалі пра свой імідж. Таму для правядзеньня нашых мерапрыемстваў камэрцыйныя фірмы давалі грамадзкім арганізацыям памяшканьні цалкам задарма.